Ο Σερ **Μάικλ Σομάρε** (*Sir Michael Thomas Somare*, 1936-2021) ήταν πολιτικός από την Παπούα Νέα Γουινέα, πρωθυπουργός από το 2006 ως τις 13 Δεκεμβρίου 2010 και ξανά από τον Ιανουάριο του 2011 ως τις 4 Απριλίου 2011. Ήταν ο ηγέτης του Εθνικού Κόμματος. Η πολιτική του καριέρα διήρκεσε σχεδόν 50 χρόνια, από το 1968 ως το 2017.

Βιογραφία
---------

Γεννήθηκε στις 9 Απριλίου 1936 στην Ραμπούλ. Μεγάλωσε στο χωριό Καράου και πήγε σε ένα ιαπωνικό σχολείο, αφού την εποχή εκείνη η Παπούα ήταν υπό ιαπωνική κατοχή. Αργότερα σπούδασε και άσκησε το επάγγελμα του δασκάλου, ενώ για ένα διάστημα ήταν και εκφωνητής σε ραδιοφωνικό σταθμό. Συμμετείχε στο κίνημα ανεξαρτησίας των Παπούα και ήταν ο πρώτος πρωθυπουργός το 1975. Στο Κοινοβούλιο φοράει συνήθως την τοπική παραδοσιακή ενδυμασία ενώ έχει και το τίτλο του *sana* ή (ειρηνοποιός) στο χωριό του, ο οποίος είναι κληρονομικός και περνάει από πατέρα σε γιο.

Πρωθυπουργός
------------

Ήταν ο πρωθυπουργός της Παπούα-Νέας Γουινέας από την ανεξαρτησία της το 1975 έως το 1980, από το 1982 έως το 1985, και πάλι από το 2002 έως σήμερα. Έχει επίσης διατελέσει υπουργός Εξωτερικών από το 1988 ως το 1992, το 1999 και πάλι τον Ιούλιο του 2006. 

Τον Αύγουστο του 2007 ανακοίνωσε το σχηματισμό κυβέρνησης συνασπισμού με συμμετοχή 6 κομμάτων, έπειτα από τις πρόσφατες βουλευτικές εκλογές. Ο Σομάρε επανεξελέγη επίσημα στην πρωθυπουργία από το Εθνικό Κοινοβούλιο, με 86 υπέρ επί συνόλου 109 βουλευτών, στις 13 Αυγούστου του 2007.

Απόφαση για παραίτηση
---------------------

Το Μάρτιο του 2008 σε ηλικία 71 ετών ανακοίνωσε την απόφασή του να παραιτηθεί από την πρωθυπουργία σύντομα και να τερματίσει την πολιτική του καριέρα.. Το Σεπτέμβριο του ιδίου έτους για μία ακόμη φορά άφησε να εννοηθεί ότι θα παραιτηθεί.

Τον Ιούλιο του 2010 έγινε γνωστό στον Τύπο ότι ο Σομάρε είχε απειλήσει να σκοτώσει έναν βουλευτή της αντιπολίτευσης.
'
Ο πρώην υπουργός εξωτερικών Σάμιουελ Άμπαλ διορίστηκε αντιπρόεδρος της κυβέρνησης στις 7 Δεκεμβρίου 2010 από τον Μάικλ Σομάρε, στα πλαίσια ανασχηματισμού. Ο Σομάρε κατηγορήθηκε την περίοδο αυτήν για οικονομικές ατασθαλίες και κακοδιαχείριση, με αποτέλεσμα την παραπομπή του σε δίκη. Έτσι, παραιτήθηκε στις 13 Δεκεμβρίου 2010 και ο Άμπαλ έγινε προσωρινός πρωθυπουργός μέχρι τον Ιανουάριο του 2011.

Επαναφορά στην πρωθυπουργία
---------------------------

Στις 17 Ιανουαρίου 2011 ο Σομάρε επανήλθε στην πρωθυπουργία. Η θητεία του όμως διήρκεσε λιγότερο από 4 μήνες, καθώς στις 24 Μαρτίου τέθηκε σε παύση καθώς κρίθηκε ένοχος για κακοδιαχείριση. Η ισχύς της αναστολής ξεκίνησε στις 4 Απριλίου και ήταν για 14 ημέρες. Ο Σομάρε δεν επέστρεψε στην πρωθυπουργία και στις 19 Απριλίου 2011 ανακοίνωσε ότι ήταν σε αόριστη άδεια για λόγους υγείας. Προσωρινός πρωθυπουργός ανέλαβε ο Σαμ Άμπαλ.

Οριστική αποχώρηση από τα κοινά
-------------------------------

Στις 28 Ιουνίου 2011 η οικογένεια του Σομάρε ανακοίνωσε την αποχώρηση του πολιτικού από την πρωθυπουργία αλλά και από τα κοινά. Την περίοδο εκείνη ο Σομάρε νοσηλευόταν στην μονάδα εντατικής παρακολούθησης του νοσοκομείου Ράφλες στην Σιγκαπούρη, περισσότερο από 3 μήνες μετά την επέμβαση καρδιάς στην οποία είχε υποβληθεί τον Απρίλιο του 2011. Η αποχώρησή του οριστικοποιήθηκε το 2017, οπότε δεν ήταν υποψήφιος στις βουλευτικές εκλογές, κλείνοντας 49 χρόνια πολιτικού βίου.

Πέθανε από καρκίνο στις 25 Φεβρουαρίου 2021.

Παραπομπές
----------

1. ↑  (Αγγλικά) *SNAC*. w6v16hk1. Ανακτήθηκε στις 9  Οκτωβρίου 2017.
2. 1 2 3 4 5 6 7 8 9 10 11  «Sir Michael Somare, first prime minister of Papua New Guinea, dies at age of 84». (Αγγλικά) *Sir Michael Somare, first prime minister of Papua New Guinea, dies at age of 84*. ABC News. 26  Φεβρουαρίου 2021.
3. ↑  (Γερμανικά) *Munzinger Personen*. 00000013864. Ανακτήθηκε στις 9  Οκτωβρίου 2017.
4. ↑  «Grand Chief Somare passes on». 26  Φεβρουαρίου 2021.
5. ↑  Ανακτήθηκε στις 22  Αυγούστου 2022.
6. 1 2  Ανακτήθηκε στις 23  Αυγούστου 2022.
7. ↑  "Papua New Guinea PM re-elected", Al Jazeera, 13 Αυγούστου 2007.
8. ↑  "PNG PM to step down after 40 year career", *Sydney Morning Herald*, 16 Μαρτίου 2008
9. ↑  "PNG's prime minister 'ready to leave' politics", ABC Radio Australia, 29 Σεπτεμβρίου 2008
10. ↑  Ilya Gridneff, "Somare threatens to kill opposition MP." 26-7-2010.
11. ↑  «New PNG Deputy PM Sam Abal sworn-in». *Radio Australia*. 9-12-2010.. Ανακτήθηκε στις 30-12-2010.
12. ↑  Nicholas, Isaac (9-12-2010). «Somare Picks Successor Carefully Amid Crisis». *The National* (Pacific Islands Report). Αρχειοθετήθηκε από το πρωτότυπο στις 2010-12-24.. Ανακτήθηκε στις 30-12-2010.
13. 1 2   Callick, Rowan (30-6-2011). «Big shoes to fill as Michael Somare bows out». *The Australian*.. Ανακτήθηκε στις 30-6-2011.
14. ↑  Parakh, Tanuj (26 Φεβρουαρίου 2021). «Obituary: Grand Chief Sir Michael Somare». *Department of Pacific Affairs, Australian National University* (στα Αγγλικά). Ανακτήθηκε στις 28 Φεβρουαρίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Michael Somare στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 63595418
* LCCN: no95050985
* ISNI: 0000 0000 4180 0152
* GND: 1111638950
* SUDOC: 16431198X

 |

 |